ddrg/super_eurlex huggingface dataset:
—

znovu opakuje potrebu zriadiť „burzu“, t. j. elektronický internetový portál vychádzajúci zo systému stanoveného na miestnej a regionálnej úrovni pre miestne a regionálne orgány, ktoré sa aktívne zapájajú do decentralizovanej spolupráce. Tento portál výrazne uľahčí výmenu informácií medzi európskymi miestnymi a regionálnymi orgánmi pôsobiacimi v oblasti rozvojovej spolupráce a umožní vyhľadávanie podobných projektov miestnych a regionálnych samospráv v Európe a v rozvojových krajinách. To by uľahčilo rozvoj projektov decentralizovanej spolupráce a zlepšilo ich koordináciu, vytvorilo synergie a zabránilo duplikácii; v tomto zmysle víta spoluprácu s GR pre rozvoj,
47.

Uvedomuje si, že celospoločenská debata o problematike európskej integrácie by mala byť podporená viacerými dobre cielenými projektmi, so zaangažovaním predstaviteľov štátnej správy, regionálnej a miestnej samosprávy, akademickej obce ako aj mimovládneho sektora. Skúsenosti nových členských krajín by v tomto smere mohli slúžiť ako inšpirácia, čo platí špeciálne o etablovaní Národného konventu o EÚ, ktorý bol popri úspešnom pôsobení v SR spustený v roku 2006 aj v Srbsku.
3.

Zdôrazňuje, že iniciatíva Barcelonský proces: Únia pre Stredozemie by vo svojej novej podobe mala umožniť prechod zo systému výlučne medzivládnej spolupráce na projekt vo forme dialógu medzi občanmi troch brehov Stredozemného mora a najmä spolupráce medzi krajinami európsko-stredomorského partnerstva, a to zapojením ich miestnych a regionálnych orgánov do konkrétnych spoločne dohodnutých projektov, ktoré by boli súčasťou celkovej stratégie vychádzajúcej z potrieb občanov a založenej na solidarite.
21.

Miestne a regionálne orgány sa môžu dostať pod istý tlak, ak v danej oblasti začne pracovať a bývať veľké množstvo migrujúcich pracovníkov, najmä ak je táto zmena náhla. Týka sa to hlavne sociálnych služieb, vzdelávania, zdravotnej starostlivosti a bývania. Na riešenie týchto problémov je preto potrebné vyčleniť finančné prostriedky. Pomohlo by to nielen novým prisťahovalcom, ale zmiernilo by to aj prípadné napätie medzi migrujúcimi pracovníkmi a hostiteľskou komunitou. VR preto podporuje získavanie štatistických údajov o potrebách rozličných segmentov trhu práce a výmenu týchto informácií na európskej úrovni s cieľom zlepšiť plánovanie a riadenie pohybu pracovných síl. Národné, regionálne a miestne orgány musia vo vzájomnej spolupráci vopred plánovať také sociálne služby, aby sa čo najlepšie vyrovnali s prílivom európskych prisťahovalcov. Sčasti preto, že pracovná migrácia v rámci Európy v budúcnosti značne vzrastie a sčasti z dôvodu, že zlyhanie plánovania a následné sociálne napätie a narušené vzťahy v spoločnosti by poškodili migráciu v rámci Európy a mohli by dokonca ohroziť samotnú európsku jednotu.
3.

Podpora a povzbudzovanie využívania technických riešení s cieľom adekvátne nakladať s nezákonným obsahom a škodlivým správaním na internete. Činnosti by sa mali zameriavať na podporu vývoja alebo prispôsobenia účinných technologických nástrojov určených na všeobecné použitie zainteresovaných subjektov s cieľom adekvátne nakladať s nezákonným obsahom a vysporiadať sa so škodlivým správaním na internete. Opatrenia by tiež mali podporovať koordináciu pri zostavovaní európskeho „čierneho zoznamu“ nezákonného obsahu a propagovať jeho využívanie poskytovateľmi internetových služieb. Opatrenia by sa mali ďalej zamerať nielen na ochranu detí, ale aj na ich aktívne zoznamovanie sa s bezpečným využívaním internetu (posilnenie ich samostatnosti).
konštatuje, že členské štáty podávajú každé tri roky správy o dodržiavaní smernice. Hoci je to len raz za tri roky, je to pre miestne a regionálne orgány značná administratívna záťaž. Preto dôrazne navrhujeme, aby členské štáty viedli databázu so všetkými potrebnými údajmi, ktoré by Komisii boli kedykoľvek dostupné na nahliadnutie. To by nahradilo systém podávania správ a bolo by v súlade s lepšou právnou reguláciou;
27.

považuje za nevyhnutné v rámci celkového úsilia o posilnenie administratívnych kapacít zaviesť prioritne cielené opatrenia so zámerom v čo najskoršom štádiu zapojiť do prípravy, diskusie a plánovania opatrení v oblasti územného rozvoja aj mladých ľudí. Malo by to závažný a dlhodobý vplyv na implementáciu politiky EÚ a zároveň by to podnietilo mladých ľudí, aby sa aktívne zapájali do občianskeho života;
9.

sa nazdáva, že mestské a regionálne plánovanie za účelom distribúcie tovaru je veľmi dôležité, aby bolo možné zabezpečiť tok nákladnej dopravy, ktorá by šetrila energiu a bola by ohľaduplná k životnému prostrediu. Nová dopravná politika preto musí aktívne počítať so všetkými aktérmi, ktorí by mohli užitočne prispieť k jej efektívnosti, a to najmä tými, ktorí vďaka svojej blízkosti k občanom môžu lokálne riešiť problémy;
Opatrenia na podporu niektorých energeticky náročných odvetví v prípade presunu emisií CO2 Komisia najneskôr do júna 2011 na základe výsledku medzinárodných rokovaní a rozsahu zníženia emisií skleníkových plynov, ktorý z týchto rokovaní vyplynie, ako aj po konzultáciách so všetkými významnými sociálnymi partnermi predloží v roku 2011 Európskemu parlamentu a Rade analytickú správu o posúdení situácie, pokiaľ ide o niektoré energeticky náročné odvetvia alebo pododvetvia, o ktorých sa určilo, že sú vystavené vysokému riziku presunu emisií CO2. Túto správu dopĺňajú vhodné návrhy, medzi ktoré môžu patriť tieto opatrenia: — upraviť pomer kvót, ktoré bezplatne prijali odvetvia alebo pododvetvia podľa článku 10a; — do systému Spoločenstva začleniť dovozcov výrobkov, ktoré sa vyrobili v odvetviach alebo pododvetviach určených v súlade s článkom 10a. Pri zvažovaní vhodnosti jednotlivých opatrení sa do úvahy berú všetky záväzné odvetvové dohody, ktoré prinesú globálne zníženie emisií v rozsahu postačujúcom na účinný boj proti zmene klímy, ktoré možno monitorovať, overovať a na ktoré sa vzťahujú záväzné vykonávacie pravidlá.

Opatrenia na podporu niektorých energeticky náročných odvetví v prípade presunu emisií CO2 Najneskôr pol roka po tom, ako táto smernica nadobudne účinnosť, predloží Komisia po konzultácii so všetkými relevantnými sociálnymi partnermi a Výborom regiónov Európskemu parlamentu a Rade analytickú správu s konkrétnymi návrhmi na zamedzenie presunu emisií CO2 energeticky náročnými odvetviami a pododvetviami. Komisia najneskôr do júna 2011 na základe výsledku medzinárodných rokovaní a rozsahu zníženia emisií skleníkových plynov, ktorý z týchto rokovaní vyplynie, ako aj po konzultáciách so všetkými významnými sociálnymi partnermi predloží v roku 2011 Európskemu parlamentu a Rade analytickú správu, posúdení situácie, pokiaľ ide o niektoré energeticky náročné odvetvia alebo pododvetvia, o ktorých sa určilo, že sú vystavené vysokému riziku presunu emisií CO2. Túto správu dopĺňajú vhodné návrhy, medzi ktoré môžu patriť tieto opatrenia: — upraviť pomer kvót, ktoré bezplatne prijali odvetvia alebo pododvetvia podľa článku 10a; — do systému Spoločenstva začleniť dovozcov výrobkov, ktoré sa vyrobili v odvetviach alebo pododvetviach určených v súlade s článkom 10a. Pri zvažovaní vhodnosti jednotlivých opatrení sa do úvahy berú všetky záväzné odvetvové dohody, ktoré prinesú globálne zníženie emisií v rozsahu postačujúcom na účinný boj proti zmene klímy, ktoré možno monitorovať, overovať a na ktoré sa vzťahujú záväzné vykonávacie pravidlá.
13.

vyjadruje znepokojenie nad skutočnosťou, že v prípade, keď by mala byť príležitosť pristúpiť k verejnej súťaži pre verejné obstarávanie služieb výskumu a vývoja vo fáze pred komerčným využitím politicky kontroverzná, je pravdepodobné, že po volebnom boji, po skončení ktorého by bol určený víťaz na miestnej alebo regionálnej úrovni, by formácia, ktorá vyjadrila tieto námietky, spochybnila vykonávanie príslušného postupu pre obchodný produkt, ktorý bol medzitým vyvinutý a zrušila by dôležité výhody, s ktorými rátala zmluvná strana počas úvodnej verejnej súťaže;
44.

Zdôrazňuje, že mobilita môže existovať len v kontexte bezpečnosti – to si v rámci nového systému partnerstiev v oblasti mobility vyžaduje spoločnú zodpovednosť všetkých krajín pri riešení otázok vyvolaných migráciou. Na tento účel je potrebné, aby aj partnerské krajiny v rámci ESP prevzali zodpovednosť a vykonali viac v oblasti bezpečnosti a súdnictva. Nový systém by mal zahŕňať kroky na boj proti nelegálnemu prisťahovalectvu a vytvoriť viac možností legálnej migrácie z krajín ESP do EÚ.
9.

stotožňuje sa s názorom, že uplatňovanie ECVET a referenčného rámca sa musí uskutočniť na základe dobrovoľnosti, no považuje za nevyhnutné stanoviť rámcové podmienky a usmernenia pre prácu s týmto systémom. Rôzne skupiny užívateľov (skupina užívateľov ECVET a ENQAVET – European Network on Quality Assurance in Vocational Education and Training – Európska sieť zabezpečenia kvality odborného vzdelávania a prípravy) musia byť okrem toho zastúpené zástupcami s bezprostredným mandátom regionálneho alebo miestneho orgánu. Podobne je potrebné zabezpečiť zastúpenie súkromných aktérov a sociálnych partnerov;
7.

domnieva sa, že prevádzkovatelia prenosových sústav by mali vykonať primerané úpravy potrebné na to, aby umožnili energii z obnoviteľných zdrojov prístup do sietí, a mali by znášať aj náklady s tým spojené bez toho, aby ich prenášali ďalej na všetkých odberateľov energie;
—

žiada Radu a Európsky parlament, aby ďalej rozvíjali politiku EÚ v oblasti mediálnej gramotnosti (spolu so strategickými cieľmi a monitorovaním pokroku) a aby prijali odporúčanie zamerané na mediálnu gramotnosť, zohľadňujúc pritom toto stanovisko a zásadu subsidiarity. Do budúceho programu MEDIA by sa mal doplniť špeciálny pilier zameraný na mediálnu gramotnosť. Ako súbežné alebo alternatívne riešenie by sa mali spustiť pilotné projekty, ktoré by financovala EÚ,
64.

navrhuje vytvoriť osobitný fond pre maloletých prisťahovalcov bez sprievodu, ktorý by pomohol regiónom zodpovedným za ich opateru poskytnúť im rovnaké možnosti ako iným deťom v ich veku a začleniť ich do hostiteľskej spoločnosti, čím by sa predišlo dvojnásobnej diskriminácii, ktorej by mohli byť vystavení ako maloleté osoby a prisťahovalci;
3.

Upozorňuje na to, že miestne a regionálne orgány v potenciálnych kandidátskych krajinách nie sú do procesu rozširovania v plnej miere zapojené a nevyužívajú všetky výhody, ktoré z neho plynú, čo nevyhnutne vplýva na ich občanov. Žiada Európsku komisiu, aby podporila programy, ktoré by občanov informovali o výzvach, prínose a dosahu budúceho členstva v EÚ na ich životy.
10.

poukazuje na to, že pokiaľ ide o plnenie kodanských politických kritérií, Bývalá juhoslovanská republika Macedónsko má isté medzery, ako sa uvádza v správe Európskej komisie o pokroku v roku 2008. Víta pokrok dosiahnutý pri organizovaní prezidentských a komunálnych volieb začiatkom roka 2009, ktoré prebehli tak, že zodpovedali väčšine medzinárodných noriem. Nazdáva sa preto, že by mal byť stanovený termín začatia rokovaní o vstupe Bývalej juhoslovanskej republiky Macedónsko do EÚ, za predpokladu, že budú splnené príslušné kritériá;
30.

Zdôrazňuje, že námorná doprava predstavuje trvalo udržateľný spôsob dopravy, ktorý výrazne prispieva k boju proti klimatickým zmenám a znečisťovaniu ovzdušia a všeobecne k ekologizácii dopravy. Rozvoj ekologickejšieho systému dopravy považuje za politickú prioritu. VR sa totiž domnieva, že prechod na námornú dopravu nám umožní reagovať súčasne na narastajúci dopyt v oblasti dopravy (osobnej a nákladnej) ako aj na požiadavky týkajúce sa boja proti klimatickým zmenám. VR najmä ľutuje, že medzinárodná námorná doprava ešte nie je zahrnutá do mechanizmov Kjótskeho protokolu a časového plánu pre zníženie emisií skleníkových plynov. Vyzýva Medzinárodnú námornú organizáciu (IMO), aby urýchlene navrhla záväzné predpisy o emisiách skleníkových plynov, ktoré by sa vzťahovali na všetky plavidlá, bez ohľadu na to, pod akou vlajkou sa plavia,, a to ešte pred konferenciou OSN o zmene klímy, ktorá sa uskutoční v decembri 2009 v Kodani, pričom by sa tieto predpisy mali prijať najneskôr v roku 2011. Európska komisia by sa mala zasadzovať za podporu jednotných a transparentných environmentálnych certifikátov pre lode a prístavy, ako napr. ESI Environmental Ship Index, ktorý vypracúva World Ports Climate Initiative. Európska únia by sa však mala prioritne usilovať, aby boli prijímané záväzné ustanovenia na medzinárodnej úrovni, aby nebol európsky sektor námornej dopravy v hospodárskej súťaži znevýhodnený. Okrem toho by sa malo preskúmať, aké účinky by boli spojené so zavedením prístavných poplatkov diferencovaných podľa stupňa znečisťovania životného prostredia.
20.

zaväzuje sa, že vykoná potrebné kroky, aby mohol spolu s Komisiou usporiadať každý rok Dni decentralizovanej spolupráce navrhované v oznámení, a súhlasí s myšlienkou zapojiť do nich „všetky subjekty pôsobiace v tomto systéme spolupráce“ na európskej úrovni. Okrem iných účastníkov by Európsku komisiu mohli zastupovať jej príslušné generálne riaditeľstvá a zároveň niekoľko jej zastúpení z rôznych regiónov sveta, pretože pod ich taktovkou prebieha európska spolupráca v jednotlivých krajinách. Na podujatí by sa okrem VR zúčastnili aj miestne a regionálne orgány z Európy a rozvojových krajín, aj prostredníctvom svojich združení. Výbor regiónov vyčlení patričné prostriedky, opätovne však žiada Európsku komisiu o finančnú pomoc. Aby sa členovia výboru mohli v čo najväčšej miere zapojiť do diskusií v rámci tohto podujatia, malo by sa konať popri niektorom z plenárnych zasadnutí VR, prvý ročník do konca roka 2009, pokiaľ je to možné;
31.

zdôrazňuje, že otvorená metóda koordinácie – ako akákoľvek iná metóda európskej sociálnej politiky – by sa mala vyvíjať na základe vlastných potrieb členských štátov v oblasti sociálnej politiky, ktoré sa najlepšie zistia v praxi na miestnej a regionálnej úrovni. Keďže členské štáty a situácia v ich regiónoch sa značne odlišujú, môže byť zavedenie kvantitatívnych cieľov sociálnej politiky problematické. Otvorená koordinácia na európskej úrovni by sa mala zlepšiť v prvom rade tým, že bude uplatňovaná na určité kľúčové otázky, prostredníctvom zlepšenia efektívnosti podávania správ a výskumnej práce a posilnením úlohy, ktorú zohrávajú špecifické poznatky miestnej a regionálnej úrovne pri implementácii a rozvoji koordinačných procesov. To by mohlo výrazne posilniť dosah tejto metódy, a tým aj kvalitu európskej sociálnej politiky, ktorá je významným prvkom európskeho integračného procesu, a zviditeľniť ju. Prepojenie medzi otvorenou metódou koordinácie a miestnou a regionálnou samosprávou je ešte stále veľmi slabé;
50.

navrhuje začlenenie širokopásmových služieb do rámca smernice o existujúcich univerzálnych službách a žiada národných regulátorov, aby transparentným spôsobom prezentovali súbor príslušných opatrení, zohľadnili vývoj technológií a rýchlostí, uviedli zdroje a v konečnom dôsledku aj sankcie, ktoré budú využívať v záujme zavedenia funkčného a otvoreného prístupu na internet v danom členskom štáte. VR pripomína Európskej komisii, aby prihliadala na to, že miestne a regionálne orgány a koneční užívatelia v dotknutých regiónoch by nemali byť finančne znevýhodnení a nemali by doplatiť na omeškanie operátorov čakajúcich na výsledky prerokúvaných dojednaní týkajúcich sa univerzálnej služby v danom členskom štáte;. (33)
46.

V tejto súvislosti vyzýva všetky miestne a regionálne samosprávy, aby proaktívne zohľadňovali potreby malých a stredných podnikov a aby: a) vytvárali konzultačné fóra, ktoré by artikulovali záujmy miestnej a regionálnej správy a záujmy MSP s cieľom napomáhať rozvoju verejnej politiky, ktorá zohľadňuje potreby malých podnikov, b) uľahčovali a zlepšovali prístup k objednávkam zo strany verejného sektora a pestovali kultúru nákupu a procesu verejného obstarávania v rámci samosprávy s cieľom uľahčiť malým podnikom účasť na výberových konaniach alebo umožniť im spoluúčasť na týchto konaniach spolu s inými podnikmi. Miestne a regionálne samosprávy by mohli uľahčiť využívanie verejného obstarávania elektronickou formou (e-procurement), čo by pomohlo eliminovať prekážky, ktoré musia MSP prekonávať v rámci výberového konania, c) vyhodnotili úroveň sadzieb a poplatkov, ktoré orgány žiadajú od podnikateľského sektora a preskúmali spôsoby na vyváženie príspevkov do rozpočtov miestnych a regionálnych samospráv s cieľom uplatňovať v plnom rozsahu zásadu „užívateľ platí“ a znížiť finančné zaťaženie malých a stredných podnikov, d) spolupracovali s relevantnými agentúrami v ich oblastiach s cieľom lepšie skoordinovať prístup k informáciám, odbornému vzdelávaniu a poradenstvu pre MSP, rozvíjali skoordinované miestne alebo regionálne stratégie na poskytovanie informácií s jedinými kontaktným miestom, ktoré by bolo široko uznávané a predstavovalo miestne alebo regionálne informačné centrum reagujúce na otázky MSP v každej fáze ich vývoja. Centrálne kontaktné miesta na príslušnej miestnej alebo regionálnej úrovni, ktoré by boli blízko k MSP a ku ktorým by tieto podniky mali jednoduchý prístup, môžu znížiť úroveň frustrácie, zredukovať množstvo premrhaného času a premeškaných príležitostí pre malé a stredné podniky, e) podporovali využívanie služieb elektronickej verejnej správy (e-government) zo strany malých a stredných podnikov a digitálnu komunikáciu s nimi.
26.

domnieva sa, že by sa mali podporovať strategické prístupy ako vytváranie makroregiónov (napr. budúca stratégia EÚ pre oblasť Baltského mora); na nadnárodnej úrovni regionálnych morí by sa mali zaviesť rámce inovatívneho riadenia, ktoré by podporili integrovanú námornú politiku nedávno prijatú v EÚ a pomocou ktorých by bolo možné dosiahnuť lepší súlad medzi aktivitami Spoločenstva rozvíjaných v rámci EÚ, ako aj spolu s dotknutými štátmi mimo Únie;
41.

pokiaľ ide o návrh na rozšírenie právomocí EASA, považuje v záujme dosiahnutia správnej regulácie za dôležité: — kontrolovať, či funkcie leteckých navigačných služieb vyhovujú špecifikáciám ICAO, — dbať na to, aby nedochádzalo k duplicite v návrhu na zmenu a doplnenie nariadenia o právomociach EASA a nariadení o jednotnom európskom vzdušnom priestore, ani v postupoch týkajúcich sa napr. preukazov spôsobilosti, — dbať na to, aby boli prijaté primerané prechodné ustanovenia alebo iné opatrenia, ktoré by po nadobudnutí účinnosti nového nariadenia zabezpečili pokračovanie platnosti preukazov spôsobilosti vydaných na základe smernice Európskeho parlamentu a Rady 2006/23/ES o preukaze spôsobilosti Spoločenstva pre riadiaceho letovej prevádzky, ktorá má byť zrušená, — poskytnúť presnejšiu definíciu letiskového vybavenia, ktoré patrí do rozsahu pôsobnosti nariadenia a obmedziť ho na vybavenie pre leteckú bezpečnosť, — spresniť, že požiadavka na prevádzkovateľa letiska, ktorá znie: „Významné údaje o letisku a dostupných službách sa musia zistiť a udržovať v aktuálnom stave“, sa vzťahuje len na údaje, ktoré sú nevyhnutné pre letcov, — preskúmať požiadavku, aby prevádzkovateľ letiska musel preukázať, že existujú postupy zásobovania lietadiel palivom, a predísť tak tomu, aby prevádzkovateľovi letiska nevznikali úlohy dohľadu, ktoré patria do kompetencie orgánov.
7.

Okrem toho víta, že v rámci realizácie článku 11 smernice 2006/38/ES Európska komisia zadala zákazku na vypracovanie štúdie o osvedčených postupoch hodnotenia externých nákladov a že v roku 2007 uverejnila príručku na odhad externých nákladov v odvetví dopravy (Handbook on estimation of external cost in the transport sector, 2007).
27.

bolo by vhodné podporiť rozšírenie označení CHOP a CHZO aj v rámci WTO. Okrem toho by mali byť aj naďalej uzatvárané bilaterálne dohody s tretími krajinami o vzájomnom uznávaní označenia poľnohospodárskych a potravinárskych výrobkov. Vzhľadom na vysoký počet nových žiadostí tretích krajín o udelenie zemepisných označení VR navrhuje preskúmať možnosť vytvorenia európskej agentúry pre kvalitu poľnohospodárskej výroby. Vyvážané rovnako ako aj nevyvážané výrobky by mali mať možnosť získať uznanie zo strany EÚ. Forma medzinárodnej ochrany by sa prípadne mohla odlišovať v závislosti od rizika neoprávneného použitia označenia výrobkov. Výrobky, pri ktorých je toto riziko vysoké, pretože sú určené na export, by mohli mať väčší stupeň ochrany a mohla by im byť poskytnutá medzinárodná ochrana WTO. Pre výrobky určené pre miestny trh, pri ktorých je riziko nižšie by sa mohol navrhnúť jednoduchší postup, ktorý by zahŕňal uznanie zo strany členského štátu, nahlásenie v Bruseli (ochrana porovnateľná so súčasnou úrovňou prechodnej ochrany) a európsku právnu ochranu. Zároveň je dôležité, aby zemepisné označenia boli chránené v rámci EÚ, aby členské štáty boli povinné zasiahnuť na svojom území a konať z úradnej moci v prípade neoprávneného použitia alebo kopírovania chránených názvov. Navrhuje sa do článku 13 nariadenia č. 510/2006 vložiť špecifické ustanovenie v tomto zmysle. Komisia musí obhajovať ochranu z úradnej moci na medzinárodnej úrovni a najmä v EÚ;
19.

Rovnako ako Komisia podčiarkuje význam ekologického a sociálneho rozmeru jednotného trhu. Zastáva názor, že vzhľadom na klimatické zmeny je potrebné zvýšiť úsilie v oblasti ochrany životného prostredia. Poukazuje však tiež na to, že sa musia nájsť primerané riešenia pre náklady spojené so stratégiou trvalo udržateľného rozvoja, aby občania neboli nadmerne zaťažení a aby podniky, ktoré už investovali do dosiahnutia prísnejších environmentálnych noriem mohli naďalej zotrvať v Európe. Odchod európskych podnikov, ktoré spĺňajú tieto prísne environmentálne normy do krajín mimo Európy by mohol ohroziť aj splnenie celosvetových cieľov v oblasti ochrany klímy.
64.

považuje ďalej za potrebné, aby Komisia potom poskytla tento súbor príslušným vnútroštátnym, regionálnym a miestnym orgánom, pričom tento súbor by mohol o. i. zahŕňať osvedčené postupy v týchto oblastiach: — deti: podľa možnosti čo najskoršie zapojenie do predškolskej výchovy a súčasná podpora komplexného osvojenia si jazyka zameraného na individuálne potreby dieťaťa, jazyková diagnostika a príp. účasť na podporných logopedických programoch, — deti a mládež: realizácia opatrení na podporu jazyka na všetkých školských úrovniach počas povinnej školskej dochádzky, príp. prechodná ponuka jazykových tried pre deti a mládež s výrazným deficitom vo vyučovacom jazyku, kým sa jazykové nedostatky neodstránia, zriadenie sietí asistentov na podporu detí a mládeže v škole a v rámci odbornej prípravy, — rodičia: systematická a cielená osveta o možnostiach systému vzdelávania na základe viacjazyčných informačných brožúr, ktoré vypracujú príslušné orgány pôsobiace v oblasti vzdelávania, rozšírenie možností osvojenia si jazyka pre rodičov prisťahovaleckého pôvodu – v tejto súvislosti na základe osobitného postavenia matiek vytvorenie osobitnej ponuky na jazykové vzdelávanie matiek, ktoré neovládajú dostatočne jazyk, v ktorom sú vyučované ich deti; preverenie možnosti využitia a kvalifikovania dobrovoľných viacjazyčných poradcov rodičov na odstránenie jazykových, kultúrnych a sociálnych znevýhodnení, — učitelia: prehĺbené štúdium aspektov súvisiacich s prisťahovalectvom v rámci vzdelávania učiteľov (vysokoškolské vzdelávanie učiteľov i ďalšie vzdelávanie pre učiteľov z praxe), motivovanie osôb prisťahovaleckého pôvodu, aby začali študovať učiteľstvo, čím by slúžili deťom a mládeži prisťahovaleckého pôvodu ako príklad pre možnosti, ktoré prináša vzdelanie, — školy: cielená podpora škôl s vysokým podielom detí prisťahovaleckého pôvodu, najmä umožnením nižšieho počtu detí v triedach, podpora vyučujúcich zo strany sociálno-pedagogických odborníkov z orgánov sociálnej pomoci, organizácia pomoci pri vypracovaní domácich úloh po vyučovaní a vytvorenie systému tútorov, ktorými by boli starší žiaci a študenti prisťahovaleckého alebo domáceho pôvodu, príp. vypracovanie špecifických profilov medzikultúrnosti a ich začlenenie do života školy, pričom jazyky prisťahovalcov by mohli zohrávať osobitnú úlohu ako pracovné skupiny, — sociálni pracovníci a odborníci na prácu s mládežou: intenzívnejšie kontakty so školami a zlepšenie starostlivosti o deti a mládež z rodín prisťahovaleckého pôvodu, ktoré sú súčasne sociálno-ekonomicky znevýhodnené,